Myndin er byggð á samnefndri heimsendasögu eftir Stephen King , en Williams útfærði handritið sjálfur ásamt Adam Alleca ( The Last House on the Left ) . Myndin fjallar um dularfullt farsímamerki sem er sent um allt farsímakerfið og breytir mannkyninu í skynlausar skepnur . Cusack leikur baslandi listamann sem slæst í lið með litlum hópi eftirlifenda sem fetar sig saman í gegnum eyðibyggðir New England fylkis , til að leita svara við þessum ófögnuði , auk þess sem Cusack leitar sonar síns . Forstjóri Saban Films , Bill Bromiley segir : „ Stephen King er frægur sem meistari hrollvekjunnar . Með því að leiða þá Tod saman , og frábært leikaralið , en þeir sameinast á ný , King , John Cusack og Samuel L. Jackson í fyrsta skipti síðan í 1408 , þá búum við hér til einstaka nútímasögu um það að lifa af harðræði . “ „ Ég naut þess að vinna að Cell og er ánægður með hvernig hún þróaðist , “ segir King . „ Kip Williams hefur gert ógnvekjandi en mjög skemmtilega mynd . En þú gætir viljað henda símanum þínum í frystikistuna eftir að hafa horft á myndina . “